Lietuvos kariuomenės Sausumos pajėgų Majoro Juozo Lukšos mokymo centras

Lietuvos kariuomenės Sausumos pajėgų Majoro Juozo Lukšos mokymo centras (SP MJLMC) – Lietuvos ginkluotųjų pajėgų karinis dalinys, esantis Sausumos pajėgų sudėtyje. 

Juozo Lukšos mokymo centro tikslas yra rengti Lietuvos kariuomenės Sausumos pajėgoms (prireikus ir kitoms kariuomenės pajėgų rūšims) reikalingus specialistus ir vadus. Juozo Lukšos mokymo centre vykdomas karių specialistų rengimas ir kolektyvinis karių, vykstančių į tarptautines operacijas rengimas. Juozo Lukšos mokymo centras yra įsikūręs Didžiojo Lietuvos etmono Jonušo Radvilos mokomojo pulko teritorijoje (Rukla).

 Istorija 

 Sausumos pajėgų vadovybės Sausumos pajėgų Mokymo centras 
2010 m. gruodžio 14 d. vadovaujantis Lietuvos kariuomenės vado 2010 m. vasario 5 d. įsakymu buvo įkurtas Sausumos pajėgų vadovybės Sausumos pajėgų Mokymo centras (SPV SPMC). Pagrindiniai padaliniai iš kurių pagrindo buvo sukurtas SPV SPMC buvo Didžiojo Lietuvos etmono Jonušo Radvilos mokomojo pulko: Karo inžinerijos mokykla, Žvalgų mokykla, bei M113 šarvuočių vairuotojų rengimo centras. Naujai įkurtoje SPV SPMC struktūroje: Karo inžinerijos mokykla tapo Karo inžinerijos kursais, Žvalgų mokykla – Žvalgų kursais, o M113 šarvuočių vairuotojų rengimo centras - Įgūdžių formavimo kursais.

 Sausumos pajėgų Juozo Lukšos mokymo centras 
2011 m. liepos 1 d. vadovaujantis Krašto apsaugos ministro 2011 m. birželio 21 d. įsakymu (buvusio SPV MC pagrindu) įsteigtas Lietuvos kariuomenės Sausumos pajėgų Juozo Lukšos mokymo centras, tuo pačiu įsakymu patvirtinti SP JLMC nuostatai ir struktūra. SP JLMC tapo atskiru Sausumos pajėgų padaliniu. Oficiali Lietuvos kariuomenės Sausumos pajėgų Juozo Lukšos mokymo centro įsteigimo ir vardo suteikimo ceremonija įvyko 2011 m. rugpjūčio 10 d., minint Juozo Lukšos 90-ąsias gimimo metines. Sausumos pajėgų mokymo centrui suteiktas J.Lukšos vardas. delfi.lt. Nuoroda tikrinta 2023-08-01.Rukloje steigiamas Sausumos pajėgų Juozo Lukšos mokymo centras. alfa.lt. Nuoroda tikrinta 2023-08-01.

 Sausumos pajėgų Majoro Juozo Lukšos mokymo centras 
2023 m. liepos 25 d. Krašto apsaugos ministro įsakymu nuo 2024 m. sausio 1 d. Lietuvos kariuomenės Sausumos pajėgų Juozo Lukšos mokymo centras pakeitė pavadinimą ir pradėtas vadinti Lietuvos kariuomenės Sausumos pajėgų Majoro Juozo Lukšos mokymo centru. 

 Išnašos 

 Nuorodos 
 Sausumos pajėgų Juozo Lukšos mokymo centras  

Kategorija:Dabartinės Lietuvos kariuomenės daliniai
Kategorija:Lietuvos kariuomenės Sausumos pajėgos